……………….. pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**
2. **a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**
3. **2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján**
4. **2020. április**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jogi osztályvezető**

Egyeztetve: …………………………………….

**dr. Varga Előd Bendegúz**

**alpolgármester**

Látta: ……………………………………..

**dr. Szalai Tibor**

**jegyző**

……………………………………..

**dr. Murai Renáta**

**jegyzői igazgató**

Nyílt anyag!

**Tisztelt Képviselő-testület!**

A veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. március 27. napján délben hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2020. (III. 27.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbi beszámoló készült:

Budapest Főváros II. ker. Önkormányzat  
51/2017.(II.23.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat a 2016. november 2. és 2016. december 2. napja között meghirdetett nyilvános szociális bérlakás pályázat alapján, a bérleti szerződés megkötésétől **2022. február 28.** napjáig tartó határozott időre bérbe adja a 13492/0/A/18 hrsz. alatt nyilvántartott, Budapest II. kerület **Margit krt. 2.** **III. 12.** szám alatti, **1 szobás, 26 m2** alapterületű komfortos lakást **Kerényiné Kecskés Adrienn** részére.

A kijelölt bérlő köteles a lakásbérleti szerződést a képviselő-testületi döntésről szóló értesítés kézhezvételétől számított 45 napon belül megkötni. A lakásbérleti szerződés megkötésének feltétele, hogy a kijelölt bérlő csatolja a Budapest Főváros Kormányhivatala Földmérési, Távérzékelési és Földhivatali Főosztály által kiállított hatósági bizonyítványt (bizonyítványokat) arról, hogy a lakásba költöző személyek Magyarország területén beköltözhető ingatlan tulajdonjogával, vagy haszonélvezeti jogával nem rendelkeznek.

A Képviselő-testület továbbá úgy dönt, amennyiben a kijelölt bérlő a hatósági bizonyítványt (bizonyítványokat) a megadott határidőn belül nem csatolja be, vagy a bizonyítvány(ok) szerint ő, vagy a lakásba vele együtt költöző bármely személy tulajdonában, haszonélvezetében beköltözhető lakás áll, vagy a lakásba költöző személyek együttes vagyona meghaladja az öregségi nyugdíj 2017. évi legkisebb összegének a 250-szeresét (7.125.000,- Ft-ot), úgy a határozat hatályát veszíti, és az Önkormányzat nem köt vele bérleti szerződést.

**Felelős**: polgármester

**Határidő**: 2017. május 31.

(20 képviselő van jelen, 20 igen, egyhangú)

**A határozatok végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** A lakásbérleti szerződés megkötésére a kijelölt bérlő családi körülményeiben bekövetkezett változásra tekintettel nem került sor, bérleti jogviszony nem jött létre, ezért a Képviselő-testület a 399/2019.(XII.19.) határozatával megállapította, hogy az 51/2017.(II.23.) határozat hatályát vesztette.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
211/2019.(IX.24.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat **méltányosságból,** Virágh Viktória jövedelmi-vagyoni viszonyaira, és családi körülményeire való tekintettel a lakásbérleti szerződés megkötésétől **2024. augusztus 31.** napjáig tartó határozott időre **bérbe adja Virágh Viktória részére a** 13213/0/A/34 helyrajzi szám alatt nyilvántartott, Budapest II. kerület **Lövőház u. 17. I. 15.** szám alatti 1 szobás, komfortos, 27 m2 alapterületű **lakást** a Budapest II. kerület **Szilágyi E. fsr. 37-39. fsz. 2. szám alatti lakás kiürítése** és a tulajdonos részére történő birtokba adása ellenében.

Virágh Viktória köteles a Budapest II. kerület Lövőház u. 17. I. 15. szám alatti lakás rendeltetésszerű használatához szükséges alábbi munkákat a saját költségén, bérbeszámítási és megtérítési igény nélkül a lakásba való beköltését megelőzően elvégezni:

* Vakolat javítás,
* Festés-mázolás,
* Mosogató felszerelése,
* Villanytűzhely felszerelése.

A lakás fűtésének biztosításáról a bérbeadó gondoskodik.

Virágh Viktória köteles továbbá a Budapest II. kerület Lövőház u. 17. I. 15. szám alatti lakásba való beköltözését követő 15 napon belül a Budapest II. kerület Szilágyi E. fsr. 37-39. fsz. 2. szám alatti lakást kiürítve, rendeltetésszerű használatra alkalmas állapotban az Önkormányzat képviselője részére birtokba adni, és igazolni, hogy a lakásra használati díj, valamint közüzemi díj hátralék nem áll fenn.

A bérlő óvadék fizetésére a 34/2004.(X.13.) önkormányzati rendelet 26/A. § (1) bekezdése alapján nem köteles.

A Képviselő-testület tovább úgy dönt, amennyiben Virágh Viktória a Budapest II. kerület Lövőház u. 17. I. 15. szám alatti lakásra vonatkozó lakásbérleti szerződést a képviselő-testületi határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és a Budapest Főváros II. Kerületi Önkormányzat eljárást indít Virágh Viktóriával és a lakásban vele együtt élő személyekkel szemben a Budapest II. kerület Szilágyi E. fsr. 37-39. fsz. 2. lakás kiürítése, és az esetlegesen fennálló díjhátralék kiegyenlítése iránt.

**Felelős:** Polgármester

**Határidő:** 2020. március 31.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** Virágh Viktóriát a 2019. szeptember 30. napján kelt levélben értesítettük a képviselő-testületi döntés tartalmáról. Virágh Viktória a 2019. október 25-én kelt levelében nyilatkozott arról, hogy a részére felajánlott Budapest II. kerület Lövőház u. 17. I. 15. szám alatti lakást elfogadja, és vállalta a lakás rendeltetésszerű használatához szükséges munkák saját költségén történő elvégzését. Virágh Viktória 2019. november 22. napján megkötötte a Budapest II. kerület Lövőház u. 17. I. 15. szám alatti lakásra a bérleti szerződést, valamint a lakás rendeltetésszerű használatához szükséges munkák elvégzésére vonatkozó megállapodást. Virágh Viktória az általa jogcím nélkül használt Budapest II. kerület Szilágyi E. fsr. 37-39. fsz. 2. szám alatti lakást 2019. október 31. napján kiürítve birtokba adta az Önkormányzat képviselője részére, és igazolta, hogy a lakásra sem használati díj, sem közüzemi díj hátralék nem áll fenn. A Bérbeadó képviselője 2019. november 29. napján birtokba adta Virágh Viktória részére a Budapest II. kerület Lövőház u. 17. I. 15. szám alatti lakást. A bérlő a lakás rendeltetésszerű használatához szükséges karbantartási munkákat elvégezte.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
363/2019.(XII.19.) képviselő-testületi határozata**

Budapest Főváros II. Kerületi Önkormányzat Képviselő-testülete dönt, hogy a közérdekű adatok megismerésének és közzétételének rendjéről szóló 293/2017. (XII.20.) képviselő-testületi normatív határozatban foglaltak felülvizsgálja.

Felelős: Polgármester

Határidő: legkésőbb 2020. március 31.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
364/2019.(XII.19.) képviselő-testületi határozata**

Budapest Főváros II. Kerületi Önkormányzat Képviselő-testülete felkéri a polgármestert, hogy vizsgáltassa át az önkormányzati intézmények és gazdasági társaságok működésének és gazdálkodásának átláthatóságához kapcsolódó jelenlegi közzétételi gyakorlatát és ennek eredménye is kerüljön figyelembevételre a közérdekű adatok megismerésének és közzétételének rendjéről szóló Képviselő-testület 293/2017. (XII.20.) normatív határozat felülvizsgálatakor.

Felelős: Polgármester

Határidő: 2020. március 31.

(20 képviselő van jelen, 20 igen, egyhangú)

**Budapest Főváros II. ker. Önkormányzat  
365/2019.(XII.19.) képviselő-testületi határozata**

A Budapest Főváros II. Kerületi Önkormányzat Képviselő-testülete felkéri a polgármestert, hogy vizsgáltassa meg a Budapest Főváros II. Kerületi Önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet, hogy az összhangban van-e az antikorrupciós minimumprogramban megfogalmazott célokkal.

Felelős: Polgármester

Határidő: 2020. március 31.

(20 képviselő van jelen, 20 igen, egyhangú)

**A 363-365. számú határozatok végrehajtását végzi**: Alpolgármester

**Végrehajtás:** 2020. március 11-én hatályba lépett a veszélyhelyzet kihirdetéséről szóló 40/2020. (III. 11.) Korm. rendelet, melynek eredményeként csak a veszélyhelyzettel összefüggő legsürgősebb anyagokban születnek döntések. Fentiekre tekintettel a 363-365/2019.(XII.19.) határozatok végrehajtására határidő hosszabbítást kérünk 2020. szeptember 30-áig.

**Budapest Főváros II. ker. Önkormányzat  
390/2019.(XII.19.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat Bereczk Imréné tulajdonostárs részére ráépítés jogcímén 16.500.000,-Ft megváltási áron értékesíti a Budapest II. kerület, belterület 12530/15 hrsz-ú, 1026 Budapest, Gárdonyi Géza út 35. sz. alatti ingatlanban fennálló 12/24 tulajdoni illetőségéből 2/24 arányú tulajdoni hányadrészét az alábbi együttes feltételekkel:

1. Bereczk Imréné a jelen határozatban foglalt megváltási árra a határozatban foglalt feltételekkel legkésőbb 2020. január 30. napjáig tehet írásban elfogadó nyilatkozatot.
2. Bereczk Imréné az 1) pontban meghatározott elfogadó nyilatkozatával egyidejűleg köteles a Fővárosi Törvényszék 22.P.22.507/2014/87. sz. jogerős ítélete alapján az ítéletben megjelölt, az Önkormányzat ingatlanban fennálló 12/24 tulajdoni illetőségéből ráépítés jogcímén megszerzett 4/24 tulajdoni hányad ellenértékeként a 23.166.666,- forintot megfizetni az Önkormányzat részére, melynek jóváírását követő 15 napon belül az Önkormányzat Bereczk Imréné részére a hivatkozott jogerős ítéletben meghatározott 4/24 tulajdoni hányad vonatkozásában a tulajdonjog bejegyzési engedélyt kiadja akkor is, ha a bíróság megkeresése alapján a 4/24 tulajdonra Bereczk Imréné tulajdonjoga még nem került bejegyzésre.
3. Az Önkormányzat a 2/24 tulajdonjogának jelen határozatnak megfelelő átruházásáról szóló szerződést Bereczk Imréné legkésőbb 2020. február 14. napjáig köteles aláírni.
4. Bereczk Imréné a határozatban foglalt megváltási árat egy összegben, a tulajdonjog átruházásáról szóló szerződés általa történő aláírásának napjáig köteles megfizetni az Önkormányzat részére.

A Képviselő-testület felhatalmazza a Polgármestert a tulajdonjog átruházásáról szóló szerződés és az ingatlan-nyilvántartási bejegyzéshez szükséges dokumentumok aláírására.

A Képviselő-testület egyidejűleg úgy dönt, hogy a Budapest Főváros II. Kerületi Önkormányzat jogalap hiányában nem értékesíti Bereczk Imréné tulajdonostárs részére a Budapest II. kerület, belterület 12530/15 hrsz-ú, 1026 Budapest, Gárdonyi Géza út 35. sz. alatti ingatlanban fennálló további 6/24 arányú tulajdoni hányadrészt ráépítés jogcímén.

**Felelős:** Polgármester

**Határidő:** 2020. március 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Képviselő-testület 390/2019. (XII.19.) határozatába foglalt döntéséről 2019. december 20. napján kelt levélben külön-külön tájékoztattuk Bereczk Imrénét, valamint Bereczk Imréné jogi képviselőjét, dr. Zudor Mónika Csilla ügyvédnőt. Bereczk Imréné a Képviselő-testület határozatában foglalt 16.500.000,-Ft összegű megváltási árra 2020. január 30. napjáig nem tett írásbeli elfogadó nyilatkozatot. Dr. Zudor Mónika Csilla ügyvédnő 2020. január 5. napján kelt, postai úton 2020. február 10. napján érkezett levelében részletesen előadta, hogy Bereczk Imréné mely indokok alapján nem fogadta el az Önkormányzat ajánlatát.

A földhivatal a Fővárosi Törvényszék 22.P.22.507/2014/87. sz. jogerős ítélete alapján az ingatlan ráépítés jogcímén megszerzett 4/24 tulajdoni hányadára még nem jegyezte be Bereczk Imréné tulajdonjogát, a kérelem az ingatlan tulajdoni lapján, széljegyen szerepel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
400/2019.(XII.19.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat a bérleti szerződés megkötésétől ***2020. december 31.******napjáig******tartó határozott időre méltányosságból bérb*e *adja Oláh Kálmánné részére*** a **Budapest, II. kerület 13151/9/A/4 hrsz.** alatt nyilvántartásba vett, természetben az **1024 Budapest, Ezredes utca 10. I. emelet 1.** szám alatt található kétszobás, komfortos, 76 m2 alapterületű lakást azzal a feltétellel, hogy a határozott idő lejártát követően köteles a lakást kiürítve, rendeltetésszerű használatra alkalmas állapotban az Önkormányzat részére birtokba adni, igazolva a használati és közüzemi díjak rendezettségét.

**Oláh Kálmánné** az Önkormányzat tulajdonában álló lakások béréről szóló 51/1995.(XII.18.) rendelet 3/A. §-ában foglaltak alapján **szociális helyzet alapján megállapított bérleti díj fizetésére jogosult.**

Amennyiben Oláh Kálmánné a bérleti szerződést a képviselő-testületi határozatról szóló értesítés kézhezvételétől számított 30 napon belül nem köti meg, abban az esetben a határozat hatályát veszti, abból sem jogok, sem kötelezettségek nem keletkeznek, továbbá az Önkormányzat peres eljárást kezdeményez vele és a lakásban élő személyekkel szemben a lakás kiürítése, valamint az esetlegesen fennálló használati díjhátralék és járulékai megfizetése iránt.

**Felelős:** Polgármester

**Határidő:** 2020. március 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Képviselő-testület határozatáról a 2020. január 8. napján kelt, és a bérlő által 2020. január 18. napján átvett levélben értesítettük Oláh Kálmánnét. A lakásbérleti szerződés aláírása Oláh Kálmánné részéről 2020. január 29. napján megtörtént.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
401/2019.(XII.19.) képviselő-testületi határozata**

A Képviselő-testület úgy dönt, hogy Budapest Főváros II. Kerületi Önkormányzat **nem adja bérbe** **Hűvös Xénia Zsuzsanna** részére a Budapest Főváros II. Kerületi Önkormányzat tulajdonában álló 13646/0/A/4 hrsz-ú, természetben **Budapest II. kerület Kapás u. 47. magasföldszint 3.** szám alatti 1 szobás, félkomfortos, 28 m2 alapterületű lakást.

Hűvös Xénia Zsuzsanna köteles jelen határozatról szóló értesítés kézhezvételét követő **30 napon belül** a Budapest II. kerület Kapás u. 47. magasföldszint 3. szám alatti lakást ingóságoktól kiürített, tiszta állapotban **birtokba adni** az Önkormányzat képviselői részére, valamint igazolni, hogy a lakásra közüzemi díjtartozás nem áll fenn.

Amennyiben Hűvös Xénia Zsuzsanna jelen határozatban foglalt határidőben a lakást nem adja birtokba az Önkormányzat képviselői részére, Budapest Főváros II. Kerületi Önkormányzat eljárást indít ellene a lakás kiürítése iránt.

**Felelős:** Polgármester

**Határidő:** 2020. március 30.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a Képviselő-testület határozatáról Hűvös Xénia Zsuzsannát a 2020. január 6. napján kelt levelében tájékoztatta és felszólította a lakás Önkormányzat részére történő birtokbaadására.

Többszöri felszólítást követően a lakás kulcsait Hűvös Kálmán 2020. február 18-án érkezett levélben juttatta vissza az Önkormányzat részére. Az Igazgatási Osztály 2020. február 25-én a hagyatéki eljárás lefolytatásához ingóleltárt vett fel a lakásban, majd a II. Kerületi Városfejlesztő Zrt. munkatársa birtokbavételi jegyzőkönyv és a közüzemi mérőórák állásainak felvétele mellett 2020. március 17-én átvette a lakást.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
402/2019.(XII.19.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a bérleti szerződés megkötésétől **2024. augusztus 31.** napjáig tartó határozott időre **bérbe adja** az ingatlan-nyilvántartásban Budapest, II. kerület **11378/2/B/1 hrsz**. alatt nyilvántartott, természetben a **Budapest II. kerület Hűvösvölgyi út 183. (Heinrich István u. 1/B.) fsz. 1.** szám alatti lakás megnevezésű, 2 szobás, komfortos, 76 m2 alapterületű (melyből az Alapító Okirat értelmében a bérleti díj tekintetében hasznos alapterületként 58 m2 vehető figyelembe) lakást **Simon Tibor Sándorné** részére.

Simon Tibor Sándorné *az Önkormányzat tulajdonában álló lakások béréről szóló 51/1995.(XII.18.) önkormányzati rendelet* 3/B. § (1) bekezdés alapján *költségelvű* lakbér fizetésére köteles.

A Képviselő-testület továbbá úgy dönt, hogy amennyiben Simon Tibor Sándorné a lakásbérleti szerződést a képviselő-testületi határozatról szóló értesítés kézhezvételétől számított 30 napon belül nem köti meg, a határozat a bérbeadás tekintetében hatályát veszti, abból sem jogok, sem kötelezettségek nem keletkeznek, és az Önkormányzat jogi eljárást kezdeményez vele és a lakásban vele együtt lakó személlyel szemben a lakás kiürítése és az esetlegesen fennálló használati díjhátralék és járulékai megfizetése iránt.

**Felelős:** Polgármester

**Határidő:** 2020. március 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** A Vagyonhasznosítási és Ingatlan-nyilvántartási Osztály a Képviselő-testület határozatáról Simon Tibor Sándornét a 2020. január 6-án kelt levélben kiértesítette. A nem megfelelő postai kézbesítés miatt az értesítő levelet Simon Tiborné a Budapest II. Kerületi Polgármesteri Hivatal Vagyonhasznosítási és Ingatlan-nyilvántartási Osztályán személyesen vette át 2020. január 29-én, majd ugyanezen a napon megkötötte a Budapest II. kerület Hűvösvölgyi út 183. (Heinrich István u. 1/B.) fsz. 1. szám alatti lakásra vonatkozó, 2024. augusztus 31. napjáig tartó határozott időre szóló lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
403/2019.(XII.19.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat **Szalai Krisztina** részére egészségi állapotára és méltánylást érdemlő életkörülményeire való tekintettel a lakásbérleti szerződés megkötésétől a II. Kerületi Városfejlesztő Zrt-vel fennálló munkaviszonya időtartamára, de legfeljebb **2024. december 31.** napjáig tartó határozott időre **bérbe adja** a Budapest II. kerület 14494/1 hrsz. alatt nyilvántartottBudapest II. kerület **Frankel L. út 36.** szám alatti ingatlanban található **fsz. 6. szám alatti 1 szobás, komfortos, 32 m2 alapterületű lakást.**

Szalai Krisztina köteles a lakásbérleti szerződést a képviselő-testületi döntésről szóló értesítés kézhezvételétől számított 45 napon belül megkötni. A lakásbérleti szerződés megkötésének feltétele, hogy a kijelölt bérlő csatolja a Lechner Tudásközpont Területi, Építészeti és Informatikai Nonprofit Kft. által kiállított hatósági bizonyítványokat arról, hogy sem ő, sem kiskorú gyermeke nem rendelkezik beköltözhető ingatlan tulajdonjogával Magyarország területén.

A Képviselő-testület továbbá úgy dönt, amennyiben a kijelölt bérlő a hatósági bizonyítványokat a megadott határidőn belül nem csatolja be, vagy a bizonyítványok szerint ő, vagy a lakásba vele együtt költöző bármely személy tulajdonában beköltözhető lakás van, illetőleg a lakásbérleti szerződést a képviselő-testületi döntésről szóló értesítés kézhezvételétől számított 45 napon belül nem köti meg, úgy a határozat hatályát veszíti, és az Önkormányzat nem köt Szalai Krisztinával bérleti szerződést.

A bérlő a bérleti szerződés megkötésekor három havi bérleti díjnak megfelelő óvadék fizetésére köteles. Szalai Krisztina a bérleti szerződés megkötése esetén piaci alapú bérleti díj fizetésére köteles.

**Felelős:** polgármester

**Határidő:** 2020. március 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** Szalai Krisztinát a 2019. december 20. napján kelt levélben tájékoztattuk a Képviselő-testület döntéséről. Szalai Krisztina 2020. január 15. napján megkötötte a Budapest II. kerület Frankel L. út 36. fsz. 6. szám alatti lakásra vonatkozó bérleti szerződést. A II. Kerületi Városfejlesztő Zrt. munkatársa 2020. január 29. napján birtokba adta Szalai Krisztina részére a lakást.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
6/2020.(I.23.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a 211/2017.(VIII. 29.) határozatával elfogadott, 224/2017.(IX.28.) határozatával kiegészített, valamint a 291/2017.(XII. 19.), 226/2018.(X.25.), 249/2018.(XI.27.), 191/2019.(IX.24.) és 367/2019.(XII.19.) határozataival módosított, Budapest II. kerületi Polgármesteri Hivatal Szervezeti és Működési Szabályzatában

* „A Hivatal szervezeti felépítésé”-t megjelenítő ábra helyébe jelen határozat 1. mellékletét képező **szervezeti ábra lép** 2020. február 1. napjával, mellyel egyidejűleg a Szervezeti és Működési Szabályzat 2. mellékletében szereplő „Hivatal munka- és ügyfélfogadási rendje” címszó alatt a Hatósági Igazgatóság – Adóügyi osztály ügyfélfogadási rendje az alábbiak szerint változik szintén 2020. február 1. napjával.

**Adóügyi Igazgatóság - Behajtási, Számlavezetési, Ellenőrzési Osztály**

**- Adókivetési, Fizetéskönnyítési Osztály**

Ügyfélfogadási idő:

Hétfő: 13.30 – 18.00

Szerda: 8.00 – 16.30

Péntek: 8.00 – 11.30

* „A Hivatal szervezeti felépítésé”-t megjelenítő ábra helyébe jelen határozat 2. mellékletét képező **szervezeti ábra lép** 2020. március 1. napjával.

A Képviselő-testület felkéri a Polgármestert és a Jegyzőt a módosításokkal egységes szerkezetbe foglalt, Budapest II. kerületi Polgármesteri Hivatal Szervezeti és Működési Szabályzatának aláírására.

**Felelős:** polgármester, jegyző

**Határidő:** határozat 1. melléklete és az SzMSz 2. melléklete tekintetében 2020. február 1.

határozat 2. melléklete tekintetében 2020. március 1.

(20 képviselő van jelen, 20 igen, egyhangú)

**A határozat végrehajtását végzi:** Jogi Osztály vezetője

**Végrehajtás:** A szervezeti átalakítás a Képviselő-testületi döntésnek megfelelően megtörtént, a határozatok végrehajtása további ügyintézést nem igényel.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
9/2020.(I.23.) képviselő-testületi határozata**

A Képviselő-testület megállapítja, hogy a Fény Utcai Piac Beruházó, Szervező és Üzemeltető Korlátolt Felelősségű Társaság gazdasági helyzetének ismeretében szükségesnek tartja a profilkötöttség feloldását és az őstermelői asztalok helyzetének rendezését, egyúttal ennek előkészítéséhez felhívja a Fény Utcai Piac Kft-t, hogy legkésőbb 2020. február 24. napjáig terjessze elő részletes koncepció tervét.

A Képviselő-testület felkéri a polgármestert a szükséges intézkedések megtételére.

**Felelős:**polgármester

**Határidő:**2020. március 1.

(20 képviselő van jelen, 20 igen, egyhangú)

**A határozat végrehajtását végzi:** Fény Utcai Piac Beruházó, Szervező és Üzemeltető Kft. ügyvezetője

**Végrehajtás:** A Képviselő-testület 44/2020.(II.27.) határozatával úgy döntött, hogy a 9/2020.(I.23.) határozatában a Fény Utcai Piac Kft. által készítendő részletes koncepció terv benyújtásának határidejét 2020. március 31-ére módosítja.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
10/2020.(I.23.) képviselő-testületi határozata**

A Képviselő-testület a közterület - és városrésznevek megállapításáról, azok jelöléséről, valamint a házszám-megállapítás szabályairól szóló 94/2012. (XII. 27.) Főv. Kgy. rendelet 6. § (3) bekezdésében foglaltakra figyelemmel, Budapest Főváros Önkormányzata Közgyűlésénél a Budapest II. kerületben található, 15866 hrsz-ú névtelen közterület elnevezését kezdeményezi

**Gőte köz** néven.

**Felelős:** Polgármester

**Határidő:** 60 nap

(19 képviselő van jelen, 19 igen, egyhangú)

**A határozat végrehajtását végzi:** Aljegyző - Hatósági Igazgató

**Végrehajtás:** A Képviselő-testület által hozott döntést tartalmazó közterület elnevezést kezdeményező felkérő levél 2020. január 30. napján megküldésre került Budapest Főváros Önkormányzata részére. A kérelemben foglaltakról a Közgyűlés még nem döntött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
34/2020.(II.27.) képviselő-testületi határozata**

A Képviselő-testület úgy dönt, hogy a várakozási övezetek részét képező Felhévíz - Újlak – Szemlőhegy területen – határoló területek: Margit körút - Török utca - Frankel Leó út - Zsigmond tér - Ürömi utca - Kolozsvári Tamás utca - Daru utca - Felhévízi utca - Pusztaszeri út - Szépvölgyi út - Árpád fejedelem útja - a Margit körút kivételével - 175 Ft-ról 350 Ft-ra történő módosítása érdekében **kezdeményezi a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet** **módosítását a jelen határozat mellékletében foglaltaknak megfelelően.**

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2020. március 31.

(21 képviselő van jelen, 21 igen, egyhangú)

**Budapest Főváros II. ker. Önkormányzat  
35/2020.(II.27.) képviselő-testületi határozata**

A Képviselő-testület úgy dönt, hogy a várakozási övezetek részét képező Marczibányi tér területen a 175 Ft-ról 350 Ft-ra történő módosítása, valamint a várakozási idő 3 órás maximális időtartamban történő korlátozása érdekében **kezdeményezi a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet** **módosítását a jelen határozat mellékletében foglaltaknak megfelelően.**

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2020. március 31.

(21 képviselő van jelen, 21 igen, egyhangú)

**Budapest Főváros II. ker. Önkormányzat  
36/2020.(II.27.) képviselő-testületi határozata**

A Képviselő-testület úgy dönt, hogy a Szilágyi Erzsébet fasor Pázsit utca és Házmán utca közötti szakaszának a **Főv. Kgy. Rendelet** 5. számúmellékletéből történő törlése érdekében kezdeményezi **a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet** **módosítását a jelen határozat mellékletében foglaltaknak megfelelően.**

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2020. március 31.

(21 képviselő van jelen, 21 igen, egyhangú)

**A 34-35-36. számú határozatok végrehajtását végzi:** Parkolási Osztály vezetője

**Végrehajtás:** A 2020. februári 27-i képviselő-testületi határozatok értelmében 2020. március 2-i keltezéssel Polgármester Úr nevében Felterjesztés készült Tüttő Kata Zsuzsanna főpolgármester-helyettes részére címezve a 34/2020. (II.27.), 35/2020. (II.27.), valamint a 36/2020. (II.27.) KT határozatnak megfelelően.

A Felterjesztés anyagát kollégánk 2020. március 3-án kézbesítette személyesen Budapest Főváros Önkormányzata részére, a teljes dokumentáció a 135/39-1/2020. iktatószámon került iktatásra a Városházán.

A Felterjesztést a 2020. március 25-i Közgyűlés elé kívántuk bevinni, azonban a jelenlegi járványügyi helyzet kapcsán, a 2020. március 11-ével kihirdetett veszélyhelyzet miatt a március 25-i Közgyűlés elmaradt.

A mai napon telefonon egyeztettünk Budapest Főváros Önkormányzatával a Felterjesztés státuszát illetően. A telefonon történt egyeztetés során azt a tájékoztatást kaptuk, hogy mivel a 87/2020. (IV.5.) Korm. rendeletben kihirdetettek szerint 2020. április 6-ától a veszélyhelyzet fennállása alatt szünetel a várakozási díj fizetés, ezért parkolás témájú Felterjesztést előre láthatólag 2020. júniusa előtt nem tárgyal a Fővárosi Közgyűlés.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
45/2020.(II.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat 100 %-os tulajdonában álló II. Kerületi Sport és Szabadidősport Nonprofit Kft. (Cg.: 01-09-202717; adószám: 25149724-2-41; székhely: 1024 Budapest, Mechwart liget 1.) részére 880 000 000 Ft kamatmentes, - legkésőbb 2020. április 15-ig - visszatérítendő felhalmozási célú támogatást biztosít a Gyarmati Dezső Uszoda kivitelezésével összefüggésben keletkezett likviditási nehézségek rendezésére.

A Képviselő-testület felkéri a polgármestert a határozat melléklete szerinti felhalmozási célú visszatérítendő támogatásról szóló megállapodás aláírásra

**Felelős:** Polgármester

**Határidő:** megállapodás aláírására 2020. február 28.,

támogatási összeg átutalására legkésőbb 2020. március 3.

(21 képviselő van jelen, 21 igen, egyhangú)

**A határozat végrehajtását végzi:** Gazdasági Igazgató

**Végrehajtás:** 2020. február 28-án a megállapodás aláírását követően a II. Kerületi Sport és Szabadidő Kft. részére a visszatérítendő támogatás átutalása megtörtént. A II. Kerületi Sport Kft. tájékoztatása alapján a Tao támogatás lehívása érdekében az EMI-hez a szükséges dokumentumok benyújtásra kerültek. A veszélyhelyzet miatt az EMI igazolási eljárásának elhúzódása miatt a pénzügyi teljesítésre még nem került sor. Fentiekre tekintettel kérjük a határidő 2020. július 31. napjáig történő meghosszabbítását.

**Budapest Főváros II. ker. Önkormányzat  
46/2020.(II.27.) képviselő-testületi határozata**

A Képviselő-testület, mint a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság alapítója alapítói határozattal úgy dönt, hogy a Társaság ügyvezetőjének, **Balláné Ludwig Dórának** a megbízatásátmeghosszabbítja – munkabérének változatlanul hagyása mellett – 2020. március 31. napjáig terjedő határozott időtartamra.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 30 nap

(21 képviselő van jelen, 21 igen, egyhangú)

**Budapest Főváros II. ker. Önkormányzat  
47/2020.(II.27.) képviselő-testületi határozata**

A Képviselő-testület, mint a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság alapítója alapítói határozattal úgy dönt, hogy a Társaság fenti változást tartalmazó, módosítással egységes szerkezetbe foglalt, jelen határozat mellékletét képező Alapító Okiratát elfogadja és egyúttal felhatalmazza a Polgármestert annak aláírására.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

(21 képviselő van jelen, 21 igen, egyhangú)

**A 46-47. számú határozatok végrehajtását végzi:** Jegyzői Igazgató

**Végrehajtás:** A Budai Polgár megválasztott ügyvezetője és ügyvédje megtette a szükséges intézkedéseket a változásbejegyzés érdekében; időközben további döntés is született az ügyvezető további kinevezése érdekében.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
48/2020.(II.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat beruházásában Budapest II. kerület alábbi helyszínein:

* Budapest II. kerület Mosbach park
* Budapest II. kerület Temető utcai játszótér
* Budapest II. kerület Fekete Sas u.-Bem tér gyalogos-átkelőhely
* Budapest II. kerület Zsíroshegyi út 2-4. szám alatti parkoló
* Budapest II. kerület Remetevölgy utca
* Budapest II. kerület Szépecske utca

megvalósuló új közvilágítási hálózatot átadja nyilvántartási értéken való átvezetéssel, ingyenesen Budapest Főváros Önkormányzatának Magyarország helyi önkormányzatairól szóló 2011. évi CLXXXIX. törvény 23. § (4) bekezdése 9. pontja szerint a fővárosi önkormányzat feladatkörébe tartozó közvilágítás biztosítása érdekében, és felhatalmazza a Polgármestert, hogy a jelen határozat mellékletét képező „Beruházói nyilatkozatot” aláírja.

Felelős: Polgármester

Határidő: 30 nap

(21 képviselő van jelen, 21 igen, egyhangú)

**A határozat végrehajtását végzi:** Beruházási Igazgató

**Végrehajtás:** A határozattal elfogadott „Beruházói nyilatkozat” aláírása 2020. március 5-én megtörtént. A nyilatkozat 2020. március 6-án megküldésre került a tervezőnek (Vámos Mérnöki és Marketing Kft., Vámos István) a BDK részére való továbbítás céljából.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
50/2020.(II.27.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a Jane Goodall Intézet Természet- és Környezetvédelmi Egyesülettel (székhely: 1191 Budapest, Bethlen Gábor u. 32. II/1., nyilvántartási száma: 01-02-0011785, adószáma:18122284-1-43) 2020. március 1-től határozatlan időre szóló - a határozat melléklete szerinti tartalommal - Megállapodást köt.

A Képviselő-testület felhatalmazza a Polgármestert a Megállapodás aláírására.

**Felelős:** polgármester

**Határidő:** 2020. március 1.

(21 képviselő van jelen, 21 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** A szerződést - a veszélyhelyzetre tekintettel - az alapítvány képviselője még nem írta alá. A szerződésben rögzített programok bonyolítására a veszélyhelyzet megszűnését követően kerülhet sor, a szerződésnek nincs anyagi vonzata. Fentiekre tekintettel határidő hosszabbítást kérünk 2020. szeptember 30-áig.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
55/2020.(II.27.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat Szociális Szolgáltatástervezési koncepciójának 2019. évi felülvizsgálatát a határozat melléklete szerinti tartalommal elfogadja.

Felkéri a Polgármestert a szükséges intézkedések megtételére.

**Felelős:** Polgármester

**Határidő:** 2020. március 15.

(21 képviselő van jelen, 21 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** Budapest Főváros II. Kerületi Önkormányzat Szociális Szolgáltatástervezési Koncepciójának 2019. évi felülvizsgálatát az Önkormányzat honlapján 2020. március 10-én megjelentettük.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****56/2020.(II.27.) képviselő-testületi határozata**

A Képviselő-testület úgy dönt, hogy a "STOFI-DENT" Fogorvosi Szolgáltató Betéti Társasággal (székhely: 1027 Budapest, Bem József utca 4. 4. em. 1., cégjegyzékszám: 01-06-762117, adószám: 21883185-1-41, képviseletében eljár: Dr. Udvardiné dr. Erdős Judit) a jelen határozat melléklete szerinti praxisjog alapján végzett fogorvosi tevékenységre - a határozat mellékletében foglalt, a későbbiekben a személyes adatokkal kiegészített - feladat-ellátási szerződés 1. számú módosítását megköti.

A Képviselő-testület felkéri a polgármestert a személyes adatokkal kiegészített feladat-ellátási szerződés 1. számú módosításának aláírására.

Felelős: polgármester

Határidő: 2020. március 31.

(21 képviselő van jelen, 21 igen, egyhangú)

**A határozat végrehajtását végzi:** Alapellátásért felelős koordinátor

**Végrehajtás:** Budapest Főváros II. Kerületi Önkormányzat és a "STOFI-DENT" Fogorvosi Szolgáltató Betéti Társaság között a praxisjog alapján végzett fogorvosi tevékenységről szóló Feladat-ellátási szerződés 1. számú módosítása 2020. március 30. napján létrejött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****57/2020.(II.27.) képviselő-testületi határozata**

A Képviselő-testület úgy dönt, hogy a FARKAS-GYÚRÓ Egészségügyi Szolgáltató Betéti Társasággal (székhelye: 1022 Budapest, Hankóczy Jenő utca 21. A. ép. 1. em. 7., cégjegyzékszáma: 01-06-745487, adószáma: 21110850-1-41, képviseletében eljár: Dr. Farkas Ildikó ügyvezető) a háziorvosi tevékenységre szóló feladat-ellátási szerződést közös elhatározással – a határozat melléklete szerint – módosítja.

A Képviselő-testület felkéri a polgármestert a praxisjog alapján végzett háziorvosi tevékenységre szóló feladat-ellátási szerződés 2. számú módosításának aláírására.

Felelős: polgármester

Határidő: 2020. március 31.

(21 képviselő van jelen, 21 igen, egyhangú)

**A határozat végrehajtását végzi:** Alapellátásért felelős koordinátor

**Végrehajtás:** Budapest Főváros II. Kerületi Önkormányzat és a FARKAS-GYÚRÓ Egészségügyi Szolgáltató Betéti Társaság között a praxisjog alapján végett háziorvosi tevékenységről szóló Feladat-ellátási szerződés 2. számú módosítása 2020. március 30. napján létrejött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****58/2020.(II.27.) képviselő-testületi határozata**

A Képviselő-testület úgy dönt, hogy a DR. RIES Háziorvosi Betéti Társasággal (székhelye: 1028 Budapest, Hidegkúti út 43., cégjegyzékszáma: 01-06-618152, adószáma: 28703950-1-41, képviseletében eljár: Dr. Ries András ügyvezető) a háziorvosi tevékenységre szóló feladat-ellátási szerződést közös elhatározással – a határozat melléklete szerint – módosítja.

A Képviselő-testület felkéri a polgármestert a praxisjog alapján végzett háziorvosi tevékenységre szóló feladat-ellátási szerződés 3. számú módosításának aláírására.

Felelős: polgármester

Határidő: 2020. március 31.

(21 képviselő van jelen, 21 igen, egyhangú)

**A határozat végrehajtását végzi:** Alapellátásért felelős koordinátor

**Végrehajtás:** Budapest Főváros II. Kerületi Önkormányzat és a DR. RIES Háziorvosi Betéti Társaság között a praxisjog alapján végzett háziorvosi tevékenységről szóló Feladat-ellátási szerződés 3. számú módosítása 2020. március 30. napján létrejött.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****59/2020.(II.27.) képviselő-testületi határozata**

Budapest Főváros II. Kerületi Önkormányzat Képviselő-testülete úgy dönt, hogy a 211/2017.(VIII. 29.) határozatával elfogadott, 224/2017.(IX.28.) határozatával kiegészített, valamint a 291/2017.(XII. 19.), 226/2018.(X.25.), 249/2018.(XI.27.), 191/2019.(IX.24.), 367/2019.(XII.19.) és 6/2020.(I.23.) határozataival módosított, Budapest II. kerületi Polgármesteri Hivatal Szervezeti és Működési Szabályzatát 2020. március 1-ei hatálybalépéssel az alábbiak szerint módosítja:

A „Záró rendelkezések” elé a következő kiegészítés kerül:

***„Vagyonnyilatkozat-tételi kötelezettség***

Az egyes vagyonnyilatkozat-tételi kötelezettségekről szóló 2007. évi CLII. törvény 4. § a) pontjában foglaltak alapján a Hivatal vagyonnyilatkozat-tételi kötelezettséggel érintett munkaköreit az SZMSZ 3. melléklete tartalmazza.”

A Szervezeti és Működési Szabályzat kiegészül jelen határozat mellékletét képező „Vagyonnyilatkozat-tételi kötelezettséggel járó munkakörök” elnevezésű melléklettel.

***3. melléklet* Vagyonnyilatkozat-tételi kötelezettséggel járó munkakörök**

A Budapest II. kerületi Polgármesteri Hivatalnál az alábbi munkakörökben dolgozók kötelezettek vagyonnyilatkozat-tételre:

Jegyző

Aljegyző

Igazgató

Osztályvezető

Titkárságvezető

Önkormányzati (fő)tanácsadó

Adóigazgatási ügyintéző

Anyakönyvvezető

Banki aláírási joggal rendelkező ügyintéző

Belső ellenőr

Belső ellenőrzési vezető

Beruházási ügyintéző

Birtokvédelmi ügyintéző

Gazdasági ügyintéző

Hagyatéki ügyintéző

Helyiséggazdálkodási és jogi előadó

Helyiséggazdálkodási ügyintéző

Intézményi és szociálpolitikai ügyintéző

Ipar- és kereskedelmi ügyintéző

Jogi előadó (Vagyonhasznosítási és Ingatlan-nyilvántartási Osztályon)

Közterület-használati ügyintéző

Lakásgazdálkodási ügyintéző

Minőségügyi vezető

Önkormányzati állatorvos

Szociálpolitikai ügyintéző

Telekértékesítési ügyintéző

Ügyfélszolgálati referens – városrendész

Üzemeltetési ügyintéző

Városrendész

Városrendészeti referens, városrendész

Vezető jogtanácsos

A Képviselő-testület felkéri a polgármestert a szükséges intézkedések megtételére.

Felelős: polgármester

Határidő: 2020. március 1.

(21 képviselő van jelen, 21 igen, egyhangú)

**A határozat végrehajtását végzi:** Humánpolitikai Osztály vezetője

**Végrehajtás:** Az 59/2020.(II.27.) számú képviselő-testületi határozat a Polgármesteri Hivatal Szervezeti és Működési Szabályzatát 2020. március 1-jétől kiegészítette a Hivatal vagyonnyilatkozat-tételi kötelezettséggel érintett munkaköreit megállapító 3. számú melléklettel. Az SZMSZ módosításának megfelelően a mellékletben meghatározott munkakörökben foglalkoztatott, illetve felvételre kerülő polgármesteri hivatali dolgozók tesznek vagyonnyilatkozatot a vagyonnyilatkozatokkal kapcsolatos eljárásról szóló, 2020. február 28-ától hatályba lépett I/139-5/2020. Jegyzői intézkedésben foglalt eljárási szabályok szerint. A veszélyhelyzet ideje alatt érvényesülő egyes eljárásjogi intézkedésekről szóló 74/2020. (III. 31.) Korm. rendelet 3. §-a alapján azonban a vagyonnyilatkozat-tételi kötelezettség határideje a veszélyhelyzet megszűnését követő 90. napig meghosszabbodik. Erről a változásról a Korm. rendelet szerint eddigiekben érintett munkatársak írásban hivatalosan értesítve lettek.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****61/2020.(II.27.) képviselő-testületi határozata**

A Képviselő-testület úgy dönt, hogy az I. sz Gondozási Központ (II., Bem tér 2.) vezetői teendőinek ellátásával - 2020. március 11-től 2025.március 10-ig, öt év időtartamra -, illetményének változatlanul hagyása mellett, **Bednárik Mónikát** bízza meg.

**Felelős:** polgármester

**Határidő :** 2020.március 10.

(21 képviselő van jelen, 21 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** Az I. sz. Gondozási Központ vezetőjének, Bednárik Mónikának a kinevezés módosításáról szóló okiratot 2020. március 11-én átadtuk és ezzel egyidejűleg a Magyar Államkincstárhoz, ügyfélkapun keresztül, a törzsnyilvántartásban történő átvezetésre megküldtük.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****68/2020.(II.27.) képviselő-testületi határozata**

A Képviselő-testület Kőszegi Zoltán, mint a Liongwe Property Korlátolt Felelősségű Társaság (székhely: 1051 Budapest, Vörösmarty tér 5. III. em.; cégjegyzékszám: 01-09-304514) önálló képviseletére jogosult ügyvezetőjének a 2020. február 5. napján kelt fellebbezést visszavonó kérelme alapján, a 1025 Budapest, Páfrány út 17/b (11663/35 hrsz). alatti ingatlanon ötlakásos, földszint + kétszintes lakóépület építése ügyében 2019. december 20. napján kelt, XXXII/172-7/2019. számú településképi véleményezési eljárásban hozott végzés tekintében megindított fellebbezési eljárást, a jelen határozat melléklete szerinti végzéssel megszünteti.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2020. március 31.

(21 képviselő van jelen, 21 igen, egyhangú)

**A határozat végrehajtását végzi:** Főépítész

**Végrehajtás:** A Képviselő-testület 68/2020. (II. 27.) határozatának mellékletét képező XXXII/5-8/2020 iktatószámú önkormányzati hatósági végzést, (szervezeti változás miatt átiktatásra került XXXV/9-1/2020 (03.03.) iktatószámra) ami szerint a Képviselő-testület a

2019. december 20. napján kelt, XXXII/172-7/2019. számú településképi véleményezési eljárásban hozott végzés tekintetében megindított fellebbezési eljárást Kőszegi Zoltán, mint a Liongwe Property Korlátolt Felelősségű Társaság (székhely: 1051 Budapest, Vörösmarty tér 5. III. em.; cégjegyzékszám: 01-09-304514) önálló képviseletére jogosult ügyvezetőjének 2020. február 5. napján kelt fellebbezést visszavonó kérelme alapján megszünteti, a Liongwe Property Korlátolt Felelősségű Társaság (székhely: 1051 Budapest, Vörösmarty tér 5. III. em.), részére kialakult veszélyhelyzet miatt csak 2020. április 23-án került postázásra, ezért a döntés még nem vált véglegessé.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat****69/2020.(II.27.) képviselő-testületi határozata**

A Képviselő-testület Manhalder Ágnes és Gaál Péter tulajdonosok képviseletében meghatalmazottként eljáró dr. Bedő Katalin ügyvéd (1012 Budapest, Attila út 133. fe. 4.), mint Bejelentő által a 1021 Budapest, Széphalom utca 2. (hrsz.: 11443/3) szám alatti ingatlanon épült **utcafronti támfalkerítés építése** ügyében a 2019. december 13. napján kelt **XXXII/988-8/2019**. számú, településképi bejelentési eljárásban hozott határozat ellen benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2020. március 31.

(21 képviselő van jelen, 21 igen, egyhangú)

**A határozat végrehajtását végzi:** Főépítész

**Végrehajtás:** A Képviselő-testület 69/2020. (II. 27.) határozatának mellékletét képező XXXVI/30-1/2020 iktatószámú önkormányzati hatósági határozatot, ami szerint a Képviselő-testület a Polgármester XXXII/988-8/2019 számú határozatát helybenhagyja, 2020. március 6. napján tértivevényes levélben megküldtük Manhalder Ágnes és Gaál Péter tulajdonosok képviseletében meghatalmazottként eljáró dr. Bedő Katalin ügyvéd (1012 Budapest, Attila út 133. fe. 4.), mint ügyfél részére.

A küldeményt a hivatalunkba visszaérkezett tértivevény tanúsága szerint a bejelentő ügyfél 2020. 03. 09. napján átvette, ezzel a határozat véglegessé vált.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
73/2020.(III.12.) képviselő-testületi határozata**

A Képviselő-testület úgy dönt, hogy a Gyarmati Dezső Uszoda beruházással kapcsolatban létrehozott Vizsgálóbizottság mandátumát 2020. április 20. napjáig meghosszabbítja.

Felkéri a polgármestert a vizsgáló bizottság szakértő tagjaival a megbízási szerződés módosítására.

**Felelős:** polgármester

**Határidő:** 2020. április 20.,

szerződés módosítására legkésőbb 2020. március 31.

(21 képviselő van jelen, 21 igen, egyhangú)

**A határozat végrehajtását végzi:** Polgármesteri Kabinet

**Végrehajtás**: A Képviselő-testületi döntésnek megfelelően a Vizsgáló Bizottság tagjaival a 2020. április 20-áig a szerződés hosszabbításra került.

**Kérjük a határozat végrehajtásáról szóló beszámoló elfogadását.**

**H a t á r o z a t i j a v a s l a t**

A Képviselő-testület az

51/2017.(II.23.); 211/2019.(IX.24.); 390; 400; 401; 402; 403/2019.(XII.19), 6; 9; 10/2020.(I.23.); 34; 35; 36; 46; 47; 48; 55; 56; 57; 58; 59; 61; 68; 69/2020.(II.27.) és a 73/2020.(III.12.) határozatok végrehajtásáról szóló beszámolót elfogadja

és a 45/2020.(II.27.) határozat végrehajtási határidejét 2020. július 31-éig, a 363, 364, 365/2019.(XII.19.) és 50/2020.(II.27.) határozatok végrehajtási határidejét 2020. szeptember 30-áig meghosszabbítja.

**Felelős:** Polgármester

**Határidő:** azonnal

Budapest, 2020. április 27.

**Őrsi Gergely**

**Polgármester**